AIRTEL
ఎయిర్‌టెల్‌ బ్రాడ్‌బ్యాండ్‌లో అదనపు డేటా
ముంబయి, మే 27: రిలయన్స్‌జియో నుంచి ఎదు రవుతున్న పోటీని తట్టుకునేందుకు భారతి ఎయిర్‌ టెల్‌ ఏడాదిపాటు 1000 జిబి డేటాను అదనంగా అందిస్తున్నట్లు ప్రకటించింది. అపరిమిత ఇంటర్నెట్‌ ఆఫర్‌ కింద కంపెనీ వెబ్‌పోర్టల్‌లో ఈ వివరాలు వెల్లడించింది. కొత్తవినియోగదారులు ఢిల్లీ ఎన్‌సిఆర్‌ ప్రాంతంలో ఎయిర్‌టెల్‌ బ్రాడ్‌బాండ్‌ సేవలపరంగా ఈనెల 16వ తేదీ నుంచి అమలులోకి వస్తుంది. బోనస్‌ఆఫర్‌ కూడా అదే రోజు నుంచి అమలులో ఉంది. రిలయన్స్‌జియో తన జియోఫైబర్‌ పేరిట బ్రాడ్‌బాండ్‌సేవలు అం దిస్తున్న సంగతి తెలిసిం దే. ఎయిర్‌టెల్‌ ఆఫర్‌ కింద నాలుగు ప్లాన్లు ప్రకటించింది. రూ.1099, రూ.12.99,రూ.1499, రూ.1799లకింద 1000 జిబి బోనస్‌ డేటా ఏడాదిపాటు అందిస్తున్నట్లు పేర్కొంది. హోమ్‌బ్రాడ్‌బ్యాండ్‌ వినియోగదారులకు సైతం కొత్త ప్లాన్లు ప్రకటించింది. రూ.899నుంచి 60జిబి డేటాను అందిస్తోంది. అంతకుముందు 30 జిబి మాత్రమే ఉన్న డేటా రెట్టింపుఇస్తోంది. 1499 ప్లాన్‌లో అంతకుముందున్న 100జిబి డేటా కాకుం డా 160జిబి డేటాను అందిస్తున్నది. ప్రస్తుతం ఢిల్లీ దేశరాజధాని సర్కిళ్లలో మాత్రమే అమలవుతున్న ఈ ప్లాన్‌ దేశవ్యాప్తం అవుతుందని అంచనా.